विक्रम को आगामी तीन माह तक केन्द्रीय जेल बिलासपुर में रहने के निर्देश दिe गए हैं। जिला दण्डाधिकारी द्वारा जारी आदेश में कहा गया है कि अनावेदक विक्रम सिंह की गतिविधियों से जनसाधारण आतंकित एवं भयभीत है। इससे लोक व्यवस्था बनाए रखना संभव नहीं हो पा रहा है। जनहित विरोधी कार्यों से सार्वजनिक जीवन तथा लोक व्यवस्था प्रभावित हुई है। अतः लोगों के भयमुक्त एवं शांतिमय जीवन-यापन करने के लिए विक्रम सिंह को तत्काल निरूद्ध करने के लिए राष्ट्रीय सुरक्षा अधिनियम 1980 की धारा-3 की उपधारा 2 के तहत दिनांक 9 नवंबर 2018 से आगामी तीन माह के लिए केन्द्रीय जेल बिलासपुर में रखे जाने का आदेश दिया गया है।